Na osnovu člana 23. Ustava Bosansko – podrinjskog kantona Goražde (“Službene novine Bosansko – podrinjskog kantona Goražde ”, broj: 8/98, 10/00, 5/03 i 8/04), člana 27. i 28 Zakona o zaštiti i spašavanju ljudi i materijalnih dobara od prirodnih i drugih nesreća (“Službene novine Federacije BiH, broj 39/03, 22/06 i 43/10),člana 14 i 15 Zakona o zaštiti od požara i vatrogastvu („Službene novine Federacije BiH“,broj 64/09) Skupština Bosansko – podrinjskog kantona Goražde, na sjednici održanoj dana \_\_\_\_\_\_\_\_. godine, d o n o s i,

# **Z A K O N**

**o Kantonalnoj upravi za civilnu zaštitu**

**Bosansko-podrinjskog kantona Goražde**

# **I – OPĆE ODREDBE**

**Član 1.**

Ovim Zakonom osniva se Kantonalna uprava za civilnu zaštitu (u daljem tekstu: Uprava) kao samostalna uprava Bosansko-podrinjskog kantona Goražde (u daljem tekstu: Kanton).

# **II – SJEDIŠTE UPRAVE**

**Član 2.**

Sjedište Uprave je u Goraždu.

# **III – DJELOVANJE I NADLEŽNOST**

**Član 3.**

Uprava obavlja upravne, stručne i druge poslove iz područja zaštite i spašavanja i zaštite od požara i vatrogastva u nadležnosti Kantona, na način kako je to regulisano članom 28. Zakona o zaštiti i spašavanju ljudi i materijalnih dobara od prirodnih i drugih nesreća (“Službene novine Federacije BiH, broj 39/03, 22/06 i 43/10, u daljem tekstu: Zakon o zaštiti) i članom 15. Zakona o zaštiti od požara i vatrogastvu (“Službene novine Federacije BiH”, broj: 64/09), u daljem tekstu: Zakon o zaštiti od požara i vatrogastvu, a naročito:

1. organizuje, priprema i prati funkcioniranje zaštite i spašavanja, te organizovanju i provođenju zaštite od požara i vatrogastva, na području Kantona;
2. izrađuje procjenu ugroženosti od prirodnih i drugih nesreća za područje Kantona, u saradnji sa kantonalnim ministarstvima i drugim kantonalnim organima uprave:
3. izrađuje procjenu ugroženosti od požara od značaja za kanton, u okviru procjene ugroženosti od prirodnih i drugih nesreća za područje kantona, uz učešće kantonalnih ministarstava
4. priprema program razvoja zaštite i spašavanja od prirodnih i drugih nesreća Kantona;
5. u okviru programa razvoja zaštite i spašavanja od prirodnih i drugih nesreća kantona, uređuje pitanja koja se odnose na razvoj zaštite od požara i vatrogastva od značaja za kanton
6. predlaže plan zaštite od prirodnih i drugih nesreća Kantona;
7. priprema Plan zaštite od požara Kantona, u saradnji sa kantonalnim ministarstvima;
8. predlaže plan korištenja sredstava ostvarenih po osnovu posebne naknade za zaštitu od prirodnih i drugih nesreća u Kantonu;
9. prati stanje priprema zaštite i spašavanja i predlaže mjere za unapređenje organizacije i osposobljavanja civilne zaštite Kantona i općina;
10. ostvaruje saradnju sa općinskim i gradskim službama civilne zaštite na području kantona u pitanjima od značaja za kanton i tim službama pruža stručnu i drugu pomoć u oblasti zaštite od požara i organiziranja profesionalnih vatrogasnih jedinica općine i grada,
11. organizuje i prati realiziranje obuke nositelja civilne zaštite;
12. organizuje i koordinira provedbu mjera zaštite i spašavanja, te organizuje i provodi poslove zaštite od požara i vatrogastvo;
13. organizira, priprema i provodi sve poslove koji se odnose na osnivanje zajedničke profesionalne vatrogasne jedinice kantona i poduzima mjere na njenoj popuni ljudstvom i planiranju i nabavci vatrogasne opreme, tehničkih i drugih sredstava neophodnih za rad i funkcioniranje te jedinice;
14. organizuje Kantonalni operativni centar civilne zaštite (u daljem tekstu:Operativni centar) i obezbjeđuje njegov rad;
15. predlaže programe zajedničkih i samostalnih vježbi i izradu elaborata za vođenje vježbi pripadnika civilne zaštite, tijela uprave, privrednih društava i drugih pravnih osoba iz područja zaštite i spašavanja;
16. poduzima i predlaže mjere u oblasti organiziranja i provođenja stručne obuke i osposobljavanja pripadnika vatrogasne jedinice i drugih lica za potrebe vatrogastva

r) predlaže i preduzima mjere za popunu ljudstvom štaba, jedinica civilne zaštite i službi zaštite i spašavanja, te njihovo opremanje materijalno-tehničkim sredstvima;

s) obavlja stručne,administrativne, tehničke i druge poslove za rad Kantonalnog štaba civilne zaštite Bosansko-podrinjskog kantona Goražde (u daljem tekstu;Kantonalni štab);

t) priprema propise iz područja zaštite i spašavanja u nadležnosti Kantona;

u) organizira i provodi obuku stanovništva i pruža pomoć službama civilne zaštite općina u obavljanju poslova u njihovoj nadležnosti;

v) pruža stručnu i drugu pomoć dobrovoljnim vatrogasnim društvima formiranim na području kantona na njihovom osposobljavanju za vršenje poslova iz njihove nadležnosti od značaja za zaštitu od požara i vatrogastvo, i ostvaruje posebnu saradnju sa pravnim licima koja su formirala vatrogasne jedinice radi rješavanja pitanja od zajedničkog interesa za vatrogastvo;

z) obavlja inspekcijski nadzor iz područja zaštite i spašavanja i zaštite od požara i vatrogastva, te upravni nadzor u skladu sa članom 143. i 144. Zakona o zaštiti od požara i vatrogastvu;

aa) vodi drugostepeni postupak kod utvrđivanja sposobnosti građana za učešće u zaštiti i spašavanju;

bb) formira drugostepenu ljekarsku komisiju radi utvrđivanja sposobnosti građana za učešće u zaštiti i spašavanju;

cc) odlučuju o pravu na jednokratnu pomoć za pripadnike civilne zaštite koji su po odluci i vlade kantona o proglašenju prirodne i druge nesreće angažovani od strane Kantonalne uprave ili Kantonalnog štaba;

dd) ostvaruje odgovarajuću saradnju sa Federalnom upravom civilne zaštite, kao i sa kantonalnim upravama civilne zaštite susjednih kantona o pitanjima od zajedničkog interesa za zaštitu od požara i vatrogastvo;

ee) vodi propisane evidencije i obavlja druge poslove zaštite i spašavanja, u skladu sa zakonom, drugim propisima i općim aktima;

ff) vrši i druge poslove iz oblasti zaštite od požara i vatrogastva, u skladu sa ovim zakonom i poslove koji se propisom kantona stave u nadležnost uprave.

# **IV – ORGANIZACIJA UPRAVE**

**Član 4.**

1. Organizacija Uprave utvrđuje se na način da se osigurava zakonito, stručno, racionalno i efikasno obavljanje poslova zaštite i spašavanja ljudi i materijalnih dobara od prirodnih i drugih nesreća, a naročito obuhvata programiranje, planiranje, organiziranje, koordiniranje, obučavanje i osposobljavanje, provođenje, nadzor i finansiranje mjera i aktivnosti za zaštitu i spašavanje od prirodnih i drugih nesreća s ciljem sprečavanja opasnosti, smanjenja broja nesreća i žrtava, te otklanjanja i ublažavanje štetnih djelovanja i posljedica prirodnih i drugih nesreća, na području Kantona.
2. Za obavljanje stručnih i drugih poslova koji se odnose na organizovanje, funkcionisanje i praćenje stanja zaštite od požara i vatrogastva na području Kantona u Upravi se osniva organizaciona jedinica za zaštitu od požara i vatrogastvo.
3. U sastavu Uprave funkcioniše Operativni centar radi stalnog prikupljanja podataka o svim vrstama pojava i opasnosti koje mogu dovesti do prirodne ili druge nesreće, kao i podataka o posljedicama koje su nastale po ljude i materijalna dobra na ugroženom području, obradu tih podataka i njihove distribucije nadležnim organima vlasti i pravnim licima, kao i prenošenja naredbi Kantonalnog štaba u vrijeme njegovog funkcioniranja
4. Organizacija Uprave utvrdit će se pravilnikom o unutrašnjoj organizaciji I sistematizaciji radnih mjesta.

# **V- RUKOVOĐENJE UPRAVOM**

**Član 5.**

1. Upravom rukovodi direktor Uprave.
2. Direktor rukovodi, koordinira i nadzire aktivnosti uprave.
3. Izvršava federalne i kantonalne zakone i propise iz okvira nadležnosti Uprave. Izvršava poslove koje mu odredi Vlada Bosansko-podrinjskog kantona Goražde (u daljem tekstu: Vlada) i premijer Kantona.
4. Obavlja i druge poslove utvrđene zakonom i odgovoran je za obavljanje svih poslova iz nadležnosti Uprave.
5. Direktor za svoj rad i upravljanje odgovara Vladi .

# **VI – RADNI ODNOSI**

**Član 6.**

Prijem u radni odnos i ostvarivanje prava i obaveza iz radnog odnosa državnih službenika i namještenika vrši se u skladu sa Zakonom o državnoj službi u Bosansko-podrinjskom kantonu Goražde (“Službene novine BPK-a Goražde”, br.3/18 i 6/20), Zakonom o namještenicima u organima državne službe u Federaciji Bosne i Hercegovine (“Službene novine FBiH”, br.49/05),ako ovim zakonom nije drugačije propisano.

**Član 7.**

Kada to zahtijevaju potrebe službe (dežurstva, obuka i vježbe, provjeru pripravnosti štaba, jedinica i službi civilne zaštite, akcije zaštite i spašavanja, te drugi neodgodivi poslovi) državni službenici i namještenici Uprave dužni su te poslove obavljati i duže od punog radnog vremena. Izuzetno, u uslovima prirodnih i drugih nesreća zbog posebnih uslova rada sredstva za plaće rukovodilaca, državnih službenika i namještenika Kantonalne uprave mogu biti uvećana do 20%.

1. **– ODNOSI PREMA DRUGIM TIJELIMA KANTONALNE UPRAVE**

**Član 8.**

U vršenju poslova iz svoje nadležnosti Uprava je dužna vršiti:

1. koordinaciju, podsticati i usmjeravati aktivnosti svih kantonalnih organa uprave na izvršavanju poslova zaštite i spašavanja iz njihove nadležnosti;
2. ostvarivati odgovarajuću saradnju sa službama civilne zaštite grada i općina na području kantona i podsticati i usmjeravati njihove aktivnosti na izvršavanju poslova zaštite i spašavanja iz njihove nadležnosti i službama pružati odgovarajuću pomoć;
3. provoditi instrukcije Federalne uprave civilne zaštite za vršenje federalne politike, zakona i drugih federalnih propisa iz oblasti zaštite i spašavanja ljudi i materijalnih dobara.

**VIII – FINANSIRANJE I OPREMANJE**

**Član 9.**

1. U budžetu Kantona osiguravaju se potrebna finansijska sredstva za:
2. opremanje, finansiranje, obučavanje i rad Uprave;
3. pripremanje, opremanje i obuku Kantonalnog štaba, službi zaštite i spašavanja, operativnog centra, centra za obuku i jedinica civilne zaštite koje formira Kanton, te troškova koji nastaju tokom njihovog učešća u provođenju mjera zaštite i spašavanja po naredbi Kantonalnog štaba civilne zaštite;
4. opremanje i osposobljavanje privrednih društava i drugih pravnih osoba u dijelu kada postavljeni zadaci tim društvima objektivno nadilaze njihove materijalne mogućnosti;
5. smanjenje dijela šteta nastalih prirodnom ili drugom nesrećom, u skladu sa materijalnim mogućnostima;
6. istraživačke i razvojne projekte od značaja za ustrojavanje i provođenje zaštite i spašavanja od prirodnih i drugih nesreća;
7. obuku stanovništva,;
8. prema potrebi, pružanje finansijske potpore gradu i općinama u ostvarivanju njihovih zadataka zaštite i spašavanja, a naročito za opremanje i obuku gradskih i općinskih štabova civilne zaštite, službi zaštite i spašavanja, jedinica civilne zaštite, operativnih centara civilne zaštite, pomoći pri saniranju posljedica prirodnih i drugih nesreća i udruživanju sredstava posebne naknade gradovima i općinama, kantonima i Federacijom u zajedničkim projektima razvoja sistema zaštite i spašavanja;
9. druge potrebe zaštite i spašavanja, u skladu sa zakonom i drugim propisima.
10. Sredstva ostvarena po osnovu posebne naknade služe isključivo za namjene iz stava 1. tačke b) do tačke g). ovog člana kako je propisano članom 180. stav 4. i članom 183. Zakona o zaštiti, a sredstva ostvarena iz premija osiguranja za vatrogasnu djelatnost za namjene iz člana 137. Zakona o zaštiti od požara i vatrogastvu.
11. Korištenje sredstava iz stava 2. ovog člana i sredstava osiguranih u Budžetu Kantona za zaštitu i spašavanje i zaštitu od požara i vatrogastvo, vrši se na osnovu potreba koje su obrazložene u Programu razvoja i godišnjem planu realizacije Programa razvoja u skladu sa članom 183. Zakona o zaštiti i članom 19. Zakona o zaštiti od požara i vatrogastvu, na prijelog Uprave.

**IX – INSPEKCIJSKI NADZOR**

**Član 10.**

1. Uprava, u okviru svoje nadležnosti, obavlja poslove inspekcijskog nadzora, koji se odnose na ustroj i funkcionisanje civilne zaštite iz nadležnosti u kantonalnim tijelima uprave i kantonalnim ustanovama, gradu i općinama i pravnim osobama od značaja za Kanton, grad i općinu, a koja se odnosi na sljedeća pitanja:

1. provođenje ovog zakona i Zakona o zaštiti, za pitanja koja su u nadležnosti Kantona i pripreme kantonalnih ministarstava i drugih tijela kantonalne uprave;
2. provođenje ovog zakona i Zakona o zaštiti za pitanja koja su u nadležnosti grada i općina i pripreme općinskih službi za upravu;
3. pripreme u službama zaštite i spašavanja koje formira Kanton, grada i općina;
4. mjere zaštite i spašavanja koje proizilaze iz plana zaštite Kantona , grada i općina;
5. pripreme civilne zaštite u pravnim osobama iz člana 32. Zakona o zaštiti od značaja za Kanton, grad i općinu;
6. izdvajanje i korištenje sredstava za finansiranje civilne zaštite i skloništa;
7. obučavanje Kantonalnog,gradskog i općinskih štabova civilne zaštite;
8. obučavanje Kantonalnog, gradskog i općinskih operativnih centara civilne zaštite;
9. raspored ljudstva u civilnu zaštitu u Kantonu, gradu i općinama;
10. Poslove inspekcijskog nadzora iz stava 1. ovog člana obavljaju inspektori civilne zaštite, u skladu sa propisima o sadržaju i načinu obavljanja inspekcijskog nadzora, koji donosi direktor Federalne uprave civilne zaštite.
11. Uprava, u okviru svoje nadležnosti, vrši poslove inspekcijskog nadzora u oblasti zaštite od požara i vatrogastva u gradu i općinama i svim pravnim licima od značaja za Kanton, grad i općinu, a koji obavljaju inspektori zaštite od požara i inspektori za vatrogastvo iz Uprave, u skladu sa nadležnostima iz člana 148. i 149. Zakona o zaštiti od požara i vatrogastvu.

**Član 11.**

Protiv prvostepenih rješenja Uprave koja su donesena na osnovu federalnog zakona ili drugog federalnog propisa, u drugom stepenu rješava Federalna uprava civilne zaštite ako federalnim zakonom nije utvrđena nadležnost drugog organa.

**X – PRIJELAZNE I ZAVRŠNE ODREDBE**

**Član 12.**

Zakon stupa na snagu osmog dana od dana objavljivanja u “Službenim novinama Bosansko-podrinjskog kantona Goražde”.

Broj:01-\_\_\_\_\_\_\_\_\_\_\_/21  **PREDSJEDAVAJUĆA**

Datum, \_\_.\_\_\_.2021.godine **S K U P Š T I N E**

Goražde

Aida Sirbubalo s.r.

**O B R A Z L O Ž E NJ E**

1. **USTAVNI OSNOV**

Ustavni osnov za donošenje navedenog Zakona sadržan je u odredbama Poglavlja IV odjeljak A člana 23.Ustava Bosansko-podrinjskog kantona Goražde („Službene novine Bosansko-podrinjskog kantona Goražde“ broj: 08/98, 10/00 i 05/03) kojim je utvrđeno da Skupština Bosansko-podrinjskog kantona Goražde donosi zakone i druge propise u okviru izvršavanja nadležnosti kantona. Odredbama članova 17. i 18. Ustava Bosansko-podrinjskog kantona Goražde utvrđene su zajedničke nadležnosti Kantona i Federacije BiH koje se mogu vršiti zajednički, samostalno ili u koordinaciji sa federalnom vlasti. Nadležnosti iz člana 18.ovog Ustava su zajednicke nadležnosti koje Kanton vrši u obimu dogovorenim sa federalnom vlasti. U slučaju da takav dogovor ne postoji, te nadležnosti će Kanton vršti cjelovito i samostalno.

1. **RAZLOZI ZA DONOŠENJE ZAKONA**

Razlog za donošenje ovoga Zakona je potreba da se na potpun, sveobuhvatan i jedinstven način regulira područje zaštite od prirodnih i drugih nesreća i područje civilne zaštite, jer je civilna zaštita u cjelini u funkciji zaštite ljudi i materijalnih dobara od svih prirodnih i drugih nesreća.

Kantonalna uprava za civilnu zaštitu Bosansko-podrinjskog kantona Goražde kao obrađivač ovog Prijedloga Zakona u čijoj se nadležnosti i nalazi oblast zaštite i spašavanja i zaštite od požara i vatrogastva na nivou Kantona, smatra da bi trebalo usvojiti Zakon, te da bi donošenjem ovakvog zakonskog rješenja uredili upravne, stručne i drugi poslovi iz područja zaštite i spašavanja i zaštite od požara i vatrogastva u nadležnosti Kantona, na način kako je to regulisano članom 28. Zakona o zaštiti i spašavanju ljudi i materijalnih dobara od prirodnih i drugih nesreća (“Službene novine Federacije BiH, broj 39/03, 22/06 i 43/10, u daljem tekstu: Zakon o zaštiti) i članom 15. Zakona o zaštiti od požara i vatrogastvu (“Službene novine Federacije BiH”, broj: 64/09), u daljem tekstu: Zakon o zaštiti od požara i vatrogastvu.

1. **USKLAĐENOST PROPISA SA EUROPSKIM ZAKONODAVSTVOM**

Zakonski okvir koji uređuje evropsku civilnu zaštitu temelji se na dva glavna zakonska propisa, a to su *Odluka Vijeća kojom se uspostavlja Mehanizam Zajednice za civilne zaštite (izmjena, 2007/779/EZ, Euratom)* i *Odluka Vijeća kojom se uspostavlja Finansijski instrument za civilnu zaštitu (2007/162/EZ, Euratom).* Mehanizam Zajednice za civilnu zaštitu i Finansijski instrument za civilnu zaštitu zajedno obuhvaćaju tri glavne faze ciklusa upravljanja u katastrofama: prevenciju, spremnost i reagiranje. Mehanizam Zajednice obuhvata reagovanje i neke od aktivnosti spremnosti, a Finansijski instrument za civilnu zaštitu omogućava aktivnosti u sva tri područja. Ova dva zakonska propisa su komplementarna i zbog toga što Finansijski instrument za civilnu zaštitu finansira Mehanizam zajednice za civilnu zaštitu.Prijedlog je usklađen s propisima Unije.

1. **OBRAZLOŽENJE POJEDINIH ODREDBI**

Tekst Prijedloga Zakona obuhvata deset poglavlja koja nude zakonska rješenja za civilne zaštite u Bosansko-podrinjskom kantonu i to :

* opće odredbe,
* sjedište uprave,
* djelovanje i nadležnost,
* organizacija uprave,
* rukovođenje upravom,
* radni odnosi,
* odnosi prema drugim tijelima kantonalne uprave,
* finansiranje i opremanje,
* inspekciski nadzor,
* prelazne i završne odredbe

U daljem tekstu slijede objašnjenja poglavlja i pojedini odredbi Zakona:

Poglavlje I – sadrži opće odredbe Zakona i to član 1 kojima se osniva kao samostalna uprava.

Poglavlje II- se sastoji od odredaba član 2 kojim se određuje sjedište uprave.

Poglavlje III- ovo poglavlje se sastoji od člana 3 . kojima se uređuju upravne, stručne i druge poslove iz područja zaštite i spašavanja i zaštite od požara i vatrogastva u nadležnosti Kantona, na način kako je to regulisano članom 28. Zakona o zaštiti i spašavanju ljudi i materijalnih dobara od prirodnih i drugih nesreća (“Službene novine Federacije BiH, broj 39/03, 22/06 i 43/10, u daljem tekstu: Zakon o zaštiti) i članom 15. Zakona o zaštiti od požara i vatrogastvu (“Službene novine Federacije BiH”, broj: 64/09), u daljem tekstu: Zakon o zaštiti od požara i vatrogastvu.

Poglavlje IV- u ovom poglavlju koje se sastoji od jednog člana i to član 4 uređuje se Organizacija Uprave kroz osiguranje zakonitosti,stručnosti, racionalizacije i efikasnosti u obavaljanju poslova iz nadležnosti Uprave. Između ostalog ovim je poglavljem se naročito obuhvata programiranje, planiranje, organiziranje, koordiniranje, obučavanje i osposobljavanje, provođenje, nadzor i finansiranje mjera i aktivnosti za zaštitu i spašavanje od prirodnih i drugih nesreća s ciljem sprečavanja opasnosti, smanjenja broja nesreća i žrtava, te otklanjanja i ublažavanje štetnih djelovanja i posljedica prirodnih i drugih nesreća, na području Kantona.

Poglavje V - obuhvata odredbe člana 5. koje se tiču između ostaloga rukovođenja, koordiniranja i nadziranja aktivnosti uprave.

Poglavlje VI - je sastavljeno od odredaba članova 6. do 7. U ovom poglavlju su detaljnije razrađene odredbe kojima su definisani pojmovi radnih odnosa, kao i uslovi za obavljanje poslova u uslovima elementarnih nepogoda i drugih nesreća rukovodilaca, službenika i namještenika Kantonalne uprave.

Poglavlje VII -u odredbama ovog poglavlja se govori o vrstama poslova koje Uprava vrši sa Kantonalnim organima uprave, lokalnim zajednicama u sastavu Bosansko-podrinjskog kantona Goražde i Federalnom upravom civilne zaštite. Ovo poglavlje obuhvata član 8.

Poglavlje VIII - sadrži član 9, a on se između ostalog bavi pitanjem osiguranja potrebnih finansijskih sredstava za poslove koje su definisane za rad Uprave .

Poglavlje IX – ovaj dio obuhvata odredbe članova od 10. do 11., a istim je regulisano pitanje uspostavljanja inspekcijskog nadzora, koji se odnose na ustroj i funkcionisanje civilne zaštite iz nadležnosti u kantonalnim tijelima uprave i kantonalnim ustanovama, općinama i pravnim osobama od značaja za Kanton i općinu.

Poglavlje X – ovo poglavlje sadrži prijelazne i završne odredbe.

1. **OČEKIVANI EFEKTI DONOŠENJA ZAKONA**

Prijedlog Zakona o Kantonalnoj upravi za civilnu zaštitu Bosansko-podrinjskog kantona Goraždesa predloženim zakonskim rješenjima ima za cilj da doprinese izgradnju i doradu sistema zaštite i spašavanja ljudi i materijalnih dobara od prirodnih i drugih nesreća na području Kantona, te preduzimanju neophodnih aktivnosti da se zaštita od požara i vatrogastvo, kao sastavni dio tog sistema, organizuje na što bolji i efikasniji način što će doprinijeti uspostavljanju sistema zaštite i spašavanja koji će moći u svim segmentima uspješno funkcionisati, odnosno obezbijediti izvršenje zadataka zaštite i spašavanja na području Kantona i u najsloženijim uslovima rada i njegovo uvezivanje u jedinstveni sistem zaštite i spašavanje Federacije Bosne i Hercegovine.

1. **FINANSIJSKA SREDSTVA POTREBNA ZA PROVOĐENJE ZAKONA**

Na osnovu Zakona o budžetima FederacijeBiH, federalni minister finansija je donio Pravilnik o procedure za izradu izjave o fiskalnoj procjeni zakona, drugih propisa i akata planiranja na budžet, te propisao odgovarajuće obrasce za izjave o fiskalnoj procjeni i Uputstvo za popunjavanje obrazaca. S tim u vezi ovaj organ kao obrađivač propisa je sačinio izjavu na obrascu izjave o fiskalnoj procjeni – Obrazac IFP-NE, jer nisu potrebna finansijska sredstva za provođenje Zakona o Kantonalnoj upravi za civilnu zaštitu Bosansko-podrinjskog kantona Goražde

U pogledu finansijskih efekata zakon ne iziskuje dodatna finansijska sredstva osim činjenice da stvara potrebu za pojačavanjem rada na pojedinih pitanjima unutar organizacije organa.